Publication: Magyar Közlöny
Issue: MK-2009-179 (Year: 2009, Number: 179)
Era: 2004-2010
Section: 2006. évi CXXI. törvény 30. §-ának (14) bekezdése szerinti havi – 25%-os mértékû – fizetési kötelezettséget
Paragraph Index: 217

(5) A részben vagy egészben az Európai Unió által finanszírozott agrártámogatásokra az igénylõ akkor is nyújthat be kérelmet, ha az Áht. 10. §-ában foglalt fizetési kötelezettséggel összefüggõ, esedékessé vált és még meg nem fizetett köztartozása van. Az Európai Unió által finanszírozott agrártámogatásból, továbbá hazai társfinanszírozás esetén a kapcsolódó központi költségvetési támogatásból – ideértve az egységes területalapú támogatáshoz kapcsolódó kiegészítõ nemzeti támogatást is – az igénylõ csak a lejárt köztartozással csökkentett összegre jogosult. A köztartozás fennállásáról és annak összegérõl az adóhatóság az MVH megkeresésére adatot szolgáltat. Az adatszolgáltatásban szereplõ tartozás összegét az MVH a megállapított támogatásból – az Európai Unió költségvetése és a központi költségvetési társfinanszírozás közötti eredeti finanszírozási aránynak meg fele lõen – levonja és átutalja az adóhatóságnak. A jogosultat a köztartozással csökkentett összeg illeti meg, a visszatartott támogatásnak megfelelõ összegû tartozás az átutalással egyidejûleg megfizetettnek minõsül. A támogatás visszatartásáról az MVH a kedvezményezettet a támogatási különbözet átutalásakor tájékoztatja.

Source: https://magyarkozlony.hu/hivatalos-lapok/e5fcb81ce1ec296fa2c1f5b51e6319cf41ef81bb/dokumentumok/36d2570e483da6b99950b1bc6f48db40f04923a1/letoltes